15 नवंबर को चालू होना था इंटेंसिव बर्न यूनिट, आज तक चालू नहीं हुआ
विभागीय अधिकारियों की लापरवाही के कारण 15 नवंबर को चालू होने वाला जिले का पहला सरकारी इंटेंसिव बर्न यूनिट अभी तक बंद है। जिम्मेवार अधिकारी इस यूनिट में बिजली का कनेक्शन देना ही भूल गए हैं। इस यूनिट के लिए मंगाए गए बेड सदर अस्पताल के एक कमरे में बंद है। यूनिट चालू नहीं होने के कारण लाखों रुपए की लागत से बना भवन बेकार पड़ा है। इसके कारण यहां के गरीब तबके के लोगों को परेशानियों का सामना करना पड़ रहा है।
यहहो रही लापरवाही : इसबर्न यूनिट को चालू करने के लिए बिजली की आवश्यकता है। पर अभी तक इसके जिम्मेवार पदाधिकारी ने बिजली कनेक्शन के लिए आवेदन ही नहीं दिया है। जिसके कारण अभी तक बिजली का कनेक्शन नहीं मिल सका है। बिजली का कनेक्शन नहीं मिलने के कारण यह बर्न यूनिट आज तक चालू नहीं हो सका है।
कनेक्शन के लिए एक सप्ताह में अप्लाई कर दिया जाएगा
इसकेकनेक्शन के लिए एक सप्ताह में ही अप्लाई कर दिया जाएगा। इसके लिए बिजली विभाग चास के अधिकारियों से बातचीत भी कर चुके हैं। बिजली कनेक्शन मिलते ही बर्न यूनिट चालू हो जाएगा। इसके चालू होने में कम से कम एक माह का समय लग जाएगा। डॉ.सोवान मुर्मू, सिविल सर्जन, बोकारो
बर्न यूनिट के लिए जरूरी है बिजली, पर अब तक कनेक्शन के लिए नहीं दिया गया है आवेदन
hin_Deva hin_Deva hin_Deva hin_Deva hin_Deva hin_Deva